Eskişehir

**Eskişehir** ili **Eskišehir** (doslovno prevedeno **Starigrad**, od turske sintagme *eski* = star + *şehir* = grad ), je grad na zapadu centalne Turske, administrativni centar Provincije 
Eskişehir u Centralnoj Anadoliji.

Sa svojih 482 793 stanovnika u užem centru (706 009 Provincija Eskişehir)  je jedanaesti grad po veličini u Turskoj, i veliki industrijski centar zapadne Anadolije.

Prema podatcima Turskog statističkog instituta za 2011. metropolitanski Eskişehir imao je 648 396 stanovnika.

## Historija
*Eskişehir* leži u blizini arheoloških ostataka antičkog frigijskog grada **Dorylaeuma** (latinski: Dorylaeum; starogrčki: Δορύλαιον, Dorýlaion), čiji se brojni artefakti danas čuvaju u lokalnom arheološkom muzeju.

*Eskişehir* je vjerojatno izrastao za vrijeme Bizanta iz skupine naselja oko termalnih izvora. Kod tog naselja zbila se velika Bitka kod Dorileja, u kojoj su križari pobijedili Turke Seldžuke - 1097. Osmanlije su zavladali tim krajem potkraj 13. vijeka, za njihove vlasti naselje je ostalo malo i beznačajno.

Pravi razvoj današnjeg *Eskişehira* odpočeo je dolaskom željeznice 1894. kad je u gradu otpočela proizvodnja opreme za daljnju izgradnju pruge prema Bagdadu. Tad je počeo i veliki priliv brojnih turskih izbjeglica ( Krimski Tatari) koji se nastavio i u prvoj polovici 20. vijeka, kad su stale pristizati izbjeglice sa Balkana iz bivših osmanskih zemalja Bugarske, Rumunjske, Bosne i Sandžaka Grad je pretrpio velika razaranja za vrijeme Grčko-turskog rata 1919-1922 - tako da je unatoč svom imenu Stari grad, on zapravo Novi grad, jer je nakon tog nanovo podignut.

Vojni aerodrom u *Eskişehiru* je za vrijeme hladnog rata bio sjedište vrhovnog štaba turske avijacije.
## Znamenitosti

Najpoznatiji spomenik tog novog grada je Palača gradske vijećnice Tepebaşı i džamija Kurşunlu iz 13. vijeka.

Najpoznatija atrakcija grada leži u okolici, to su ostaci grada **Dorylaeuma**. Grad ima brojne termalne izvore po kojima je poznat širom Turske.
## Geografija
*Eskişehir* leži uz obale rijeke Porsuk pritoke rijeke Sakarya, udaljen oko 200&nbsp;km zapadno od Ankare i oko 350&nbsp;km istočno od Istanbula. Grad je podijeljen na dva dijela, u nizini uz rijeku leži trgovački i industrijski dio grada - *Odunpazarı*, a na brdašcu rezidencijalni dio grada - *Tepebaşı*. 
## Klima
*Eskişehir* ima Polupustinjsku klimu po Köppenovoj klasifikaciji klime - BSh, sa vrućim ljetima i oštrim hladnim zimama. Na Eskişehir prosječno padne na godinu oko 359.9&nbsp;mm oborina.

## Privreda

*Eskişehir* je jedan od vodećih industrijskih centara Turske, u kom se proizvodi šećer, tekstil, cigla, cement, kemikalije, lokomotive, vagoni, željezničke tračnice, kamioni i poljoprivredna oprema. Grad je poznat po proizvodnji i obradi lako obradivog kamena sepiolita i po tvornici avionskih motora. U gradu djeluje poznati Istaživalački centar za pamuk.

*Eskişehir* je veliko željezničko čvorište u kom se račvaju linije Istanbul-Ankara i Istanbul-Bagdad.

## Obrazovanje
*Eskişehir* je veliki univerzitetski centar, u kom djeluju dva univerziteta; stariji i veći *[[Anatolijski univerzitet|Univerzitet Anadolija]]* osnovan 1958. sa 22 622 studenata i noviji *Univerzitet Eskišehir Osmangazi* osnovan 1970. na kom studira 19 121 studenata.

## Gradovi prijatelji

## Izvori

## Vanjske veze
* Eskişehir na portalu Encyclopædia Britannica Online 
* Službene stranice grada